Når du flexleaser, er der tre beløb du skal forholde dig til; Førstegangsydelsen (også kaldet udbetaling), månedlig ydelse og restværdi. Læs mere herunder om hvad de hver især betyder.
Førstegangsydelse: (Også kaldet udbetalingen) repræsenterer primært afskrivningen af bilen. Bilen har naturligvis ikke den samme værdi før og efter leasingperioden, derfor skal bilens værdi nedskrives således at bilen har en retvisende værdi efter leasingperioden. Dette er et engangsbeløb leasingtager betaler ved indgåelse af leasingaftalen. Det er en procentdel af bilens pris, som normalt indeholder afskrivningen af bilens restværdi.
Månedlig ydelse: Under leasingperioden betaler du en månedlig ydelse, som dækker den forholdsmæssige afgift i leasingperioden. Dette beløb er konstant under hele leasingforløbet. Her betales den løbende afgift til staten.
Restværdi: Det sidste beløb du skal være opmærksom på er restværdien. Det er den værdi bilen har efter leasingperioden er slut. Både længden på leasingperioden samt det forventede antal kørte kilometer, har noget at sige om hvor meget bilen skal nedskrives. Efter endt leasingperiode indestår du selv for restværdien. Det betyder IKKE at du skal betale det beløb, men derimod at du har følgende muligheder efter endt leasingaftale:
Du kan genlease bilen, til en lavere udbetaling og månedlig ydelse.
Ønsker du at skifte bil, kan vi hjælpe dig med at finde din nye bil og sælge din nuværende.
Ønsker du at sælge din bil til momsregistreret tredjepart, kan vi hjælpe med dette. Har du allerede en køber, sender du blot informationer på køberen til os.
Restværdien er vurderet forud for leasingaftalens begyndelse, så du kender denne før du siger ja til aftalen.
Selvom det er svært at spå om fremtiden, gør vi alligevel en dyd ud af at give dig en restværdi der er så korrekt som muligt. Så når du ikke får ubehagelige overraskelser efter endt leasingperiode.